XtremeAir Sbach 342

XtremeAir Sbach 342 (XA42) – Vokietijoje sukurtas aukštos klasės dvivietis akrobatinis ir turistinis lėktuvas, taip pat tinkamas ir pilotų-akrobatų mokymui. XXI a. antrame dešimtmetyje šis lėktuvas laikytas vienu geriausių akrobatinių orlaivių pasaulyje.

Konstruktoriai – Filipas Steinbachas (vok. Philipp Steinbach) ir Albertas Mylius (Albert Mylius). Lėktuvą gamino Hecklingeno mieste (Vokietija) įsikūrusioje įmonėje XtremeAir GmbH.„Type Certificate Data Sheet A.507 XA42“ (PDF). European Aviation Safety Agency. 18 March 2011.

Sbach 342 (komercinis pavadinimas – XA42) yra kompozitinės konstrukcijos žemasparnis monoplanas su iš anglies pluošto pagamintu fiuzeliažu, fiksuota įprastine važiuokle su galiniu ratuku. Lėktuvas varomas 315 AG (225 kWE) galios opoziciniu vidaus degimo varikliu Lycoming AEIO-580-B1A, sukančiu trimentį keičiamo žingsnio propelerį.

XA42 – tandeminė vienviečio XA 41 (XtremeAir Sbach 300) versija, kurią 2004 m. sukūrė ta pati, Špėjerio (vok. Speyer) mieste įsikūrusi aviacijos konstruktorių komanda. Pilotų darbo vietos įrengtos tandemine konfigūracija, vienas už kito, valdymo įtaisai ir skrydžio prietaisai – pilnai dubliuoti.

2011 m. kovo mėn.Europos aviacijos saugos agentūra išdavė XA42 tipo sertifikatą. 2012 m. lapkričio mėn. lėktuvui suteiktas FAA tipo sertifikatas.

2021 metų pradžioje lėktuvo gamyba buvo sustabdyta.

2023 m. pabaigos duomenimis Lietuvoje buvo registruotas vienas 2010 m. (greičiausiai gamybos metai nurodyti neteisingai) pagamintas XA42 (registracijos Nr. LY-OMG).Lietuvoje registruotų civilinių orlaivių sąrašas , Transporto kompetencijų agentūra. Juo skraidė pilotas akrobatas Igoris Lobanovas, Džiugas Kačanauskas ir kiti „Iron Wolf Aerobatics“ komandosIron Wolf Aerobatics  svetainė pilotai, lėktuvas taip pat buvo nuomojamas.

 Techniniai duomenys 
miniatiūra|Sbach 342 su ant sparnų galų sumontuotais lėktuvo padėties nustatymo įtaisais 
Duomenys iš: Tipo sertifikato duomenų lentelės, Orlaivio instrukcijosXtremeAir GmbH (27 January 2011). „Airplane Flight Manual XA42“ (PDF). akvictoria.by

Bendrosios charakteristikos
 Įgula: 1 pilotas
 Keliamoji galia: 2 asmenys
 Ilgis: 6,67 m
 Sparno mojis: 7,50 m
 Aukštis: 2,54 m
 Sparnų plotas: 11.25 m²
 Aerodinaminis profilis:
 sparnas: PS-1-16,
 sparno galas: PS-1-09,
 horizontalus stabilizatorius, įskaitant aukščio vairus: DU86-MOD1
 vertikalus stabilizatorius, įskaitant krypties vairą: DU86-MOD1
 Svoris:
 tuščio: 670 kg
 maksimalus kilimo:
 akrobatiniam skrydžiui: 850 kg
 kitokiam skrydžiui: 999 kg
 Kuro bako talpa: 275 l (iš jų – 273 l tinkami naudoti, 64 l – tinkami naudoti akrobatinam skrydžiui)
 Jėgainė: 6 cilindrų horizontalus opozicinis keturtaktis vidaus degimo variklis Lycoming AEIO-580-B1A, išvystantis 235 kW (315 AG) esant 2 700 aps./min.
 Propeleris: trimentis, metalinis, 2,03 m. (± 5 mm) skersmens MT-Propeller MTV-9-B-C/C203-20d

Skrydžio duomenys

 Greičiai:
 maksimalus: 417 km/h (259 mylios per valandą, 225 mazgai)
 kreiserinis: 343 km/h (213 mylių per valandą, 185 mazgai)
 smukos: 100 km/h (62 mylios per valandą, 54 mazgai)
 Vne: 417 km/h (259 mylios per valandą, 225 mazgai)
 Skrydžio nuotolis: 1 296 km (806 mylios, 700 jūrmylių) naudojant 73% galios 4 000 pėdų (1 219 m.) aukštyje, paliekant 60 min rezervą
 Pervarymo nuotolis: 1 945 km (1 208 mylios, 1 050 jūrmylių) naudojant 50% galios 10 000 pėdų (3 048 m.) aukštyje, paliekant 60 min rezervą
 miniatiūra| XA42 „XtremeAir GmbH“ kieme, 2010 mSkrydžio lubos: 4 572 m (15 000 pėdų)
 Perkrovos ribos: ± 10 G
 Sukimosi apie išilginę ašį greitis: 450 °/sek.
 Aeordinaminė kokybė: 1:7
 Kilimo greitis:
 akrobatiniame skrydyje: 16,59 m/s (3 266 pėdų/min)
 įprastiniame skrydyje: 13,82 m/s (2 720 pėdų/min)
 Sparno apkrova:
 akrobatiniame skrydyje: 75,5 kg/m²
 įprastiniame skrydyje: 84,4 kg/m²
 Specifinė galia:
 akrobatinėje konfigūracijoje: 276 W/kg
 įprastinio skrydžio konfigūracijoje: 235 W/kg
 Kuro suvartojimas: 57 l/h

 Išorinės nuorodos 

 Sbach 342 sertifikavimo dokumentacija, EASA, snapandroll.com
 XtremeAir GmbH, įmonės svetainė

 Išnašos 

Kategorija:Žemasparniai
Kategorija:Akrobatiniai lėktuvai
Kategorija:XtremeAir lėktuvai
Kategorija:Mokomieji lėktuvai